
A szillabikus l helye a magyar fonológia rendszerében

A kölcsönszavak adaptálásának vizsgálata hozzájárulhat ahhoz, hogy egy nyelv fonológiai rendszerének működését közvetlenebbül ragadjuk meg. A szillabikus mássalhangzókat, különösen a szillabikus l-t tartalmazó szavak (pl. , ) megjelenése fölveti annak a kérdését, hogy miképpen illeszkednek ezek a magyar magánhangzó-harmónia rendszerébe. Dolgozatomban azt vizsgálom, hogy a Blaskovics–Ittzés (2023, megj. alatt) által empirikus adatok alapján föltételezett új, a szillabikus l-t tartalmazó harmonikus osztályt hogyan lehet beépíteni az elölségi és a kerekségi harmónia Rebrus–Törkenczy (2019) által megadott leírásába, illetve hogy optimalitáselméleti és harmónianyelvtani keretben miképpen kezelhető az említett és hasonló szavak harmonikus viselkedése, különös tekintettel az ingadozásra és az l semlegességére (pl. /gu.gl̩.hoz/~/gu.gl̩.höz/, de /li.dl̩.höz/~?/*/li.dl̩.hez/).
Eredmények
A semlegesség gyakorisági értelmezése rávilágít, hogy a szillabikus l harmonikus osztályként való fölvétele teljessé teszi a logikai teret: míg a leírt magánhangzóosztályok vagy az elölségi, vagy a kerekségi harmóniában semlegesek, vagy egyikben sem, addig a szillabikus l mindkettőben semlegességet mutat. A dolgozat azt is kimutatja, hogy az l besorolható a semlegességi gradualitásba az e és az é közé. Mindazonáltal a távolsági hatás nem lenne kezelhető a megadott elemzési keretekben, így a tanulmány fölveti a probléma maxent nyelvtanok általi elemzését.

